CELEX: C2006/096/30
Language: et
Date: 2006-04-22 00:00:00
Title: Kohtuasi T-36/06:  26. jaanuaril 2006  esitatud hagi — Bundesverband deutscher Banken  versus  komisjon

22.4.2006   
            
            
               ET
            
            
               Euroopa Liidu Teataja
            
            
               C 96/15
            
         26. jaanuaril 2006 esitatud hagi — Bundesverband deutscher Banken versus komisjon
   (Kohtuasi T-36/06)
   (2006/C 96/30)
   Kohtumenetluse keel: saksa
   Pooled
   
      Hageja: Bundesverband deutscher Banken e.V. (Berliin, Saksamaa) (esindajad: advokaadid H-J Niemeyer ja K-S Scholz)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada kostja 6. septembri 2005. aasta otsus K(2005)3232 (lõplik) juhtumis N 248/04 — Landesbank Hessen-Thüringen,
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja vaidlustab komisjoni 6. septembri 2005. aasta otsuse K(2005)3232 (lõplik), millega komisjon otsustas, et erifondi Hessischer Investitionsfond vaikiva seltsinguna (teatatud) loovutamine Landesbank Hessen-Thüringen`i (Helaba), ei ole riigiabi.
   Oma hagi toetuseks esitab hageja neli väidet.
   Esiteks teatab ta, et komisjon on rikkunud EÜ artiklist 253 tulenevat põhjendamiskohustust.
   Teiseks põhjendab hageja oma hagi sellega, et kuna kostja kiitis heaks Helabale loovutatu kokkulepitud vääruse vastavuse, siis on kostja rikkunud turumajanduse investori põhimõtet ja seega EÜ artikli 87 lõiget 1.
   Seejärel väidab hageja, et komisjon on vääralt jätnud arvesse võtmata refinantseerimiskulud Helbale loovutatu likviidsuspuudulikkuse tõttu. Sellega on rikutud turumajanduse investori põhimõtet ja seega EÜ artikli 87 lõiget 1.
   Lõpuks heidab hageja ette, et on rikutud õigust olla ära kuulatud, kuna komisjon ei ole algatanud nõuetekohast Helabale loovutatu hindamise menetlust vastavalt EÜ artikli 88 lõikele 2 koosmõjus määrusega (EÜ) nr 659/1999 (1).
   
      (1)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks.